b'\n_START_ARTICLE_\nMuay thai\n_START_SECTION_\nZgodovina\n_START_PARAGRAPH_\nMuay Thai se je razvil iz Muay Burana (starodavnega boksa) kot borba ko so vojaki ostali brez oro\xc5\xbeja. Tajski boks se je s\xc4\x8dasom razvil v \xc5\xa1port ni bil namenjen ve\xc4\x8d le za vojskovanje.  Borbe so potekale pred mno\xc5\xbeico, ki jih je pri\xc5\xa1la gledat za zabavo. Kmalu je to postal del njihove kulture. Borbe so se odvijale na lokalnih festivalih in praznovanjih v templjih. Uporabljali so ga celo, da so zabavali svoje kralje. Kot \xc5\xa1port se je uveljavil \xc5\xa1ele leta 1921, ko je na tajskem vladal kralj Rama VI. V njegovem \xc4\x8dasu so si borci pri\xc4\x8deli roke ovijati z vrvicami, ker \xc5\xa1e niso poznali modernih rokavic. S \xc4\x8dasom so pri\xc4\x8deli uporabljati rokavice kot jih poznamo pri boksu. Borba je tako postala bolj varna z uporabo rokavic kot prej, ko so borbe potekale z golimi \xc4\x8dlenki. Na tajskem so za\xc4\x8deli graditi stadione za Muay Thai borbe. Najve\xc4\x8dja izmed teh sta Lumpinee Boxing Stadium in najbolj znani Rajadamnern Boxing Stadium._NEWLINE_Rajadamnern je bil zgrajen leta 1945 in je \xc5\xa1e vedno eden izmed dveh najve\xc4\x8djih stadionov v Bangkoku, medtem ko je bil Lumpinee Boxing stadium zgrajen pol stoletja kasneje.  Vse bolj znane borbe so po navadi predvajane v \xc5\xbeivo preko televizije na teh dveh stadionih.\n_START_SECTION_\nTajski Boks v Sloveniji\n_START_PARAGRAPH_\nTajski boks je pri\xc5\xa1el v Slovenijo pred pribli\xc5\xbeno \xc5\xa1tirinajstimi leti z Iztokom Vorkapi\xc4\x87em. On je bil edini Slovenec tistega \xc4\x8dasa, ki je imel mednarodno licenco za pou\xc4\x8devanje te borilne ve\xc5\xa1\xc4\x8dine. Tako so v Sloveniji nastali prvi klubi in sicer Thai boxing klub Scorpion Novo mesto, Thai boxing klub Scorpion Kr\xc5\xa1ko in Thai Boxing klub KHUN KAO iz Ljubljane. Z njihovim nastankom so ustanovili tudi Slovensko zvezo tajskega boksa.'